**Scenarij iz prve pomoći za natjecanje mladih Hrvatskog Crvenog križa**

Kategorija: **podmladak**

Razina natjecanja: **DRŽAVNO**

**Radna pozicija br. 9 – Osiguravanje tekme!**

**Opis situacije:**

Prva pomoć je jedna od temeljnih aktivnosti Crvenog križa koju provodi svako društvo uključeno u Međunarodni pokret. Jedan od načina kako se volonteri uključuju u prvu pomoć je i osiguranje sportskih događaja i drugih javnih manifestacija. Članovi ekipe prve pomoći nalaze se na nogometnom terenu pripravni za pružanje postupaka ozlijeđenim osobama do dolaska hitne medicinske pomoći.

**1. OZLIJEĐENI: IŠČAŠENJE DESNOG RAMENA**

**2. OZLIJEĐENI: BESVJESNO STANJE, KRVARENJE IZ LIJEVOG UHA, MODRICA NA LIJEVOJ STRANI ČELA**

**3. OZLIJEĐENI (LUKA): ZASTOJ RADA SRCA**

**Potreban broj osoba: 3 (3M)**

**POTREBNI REKVIZITI (radilište postavljeno na igralištu koje uključuje golove za nogomet): 3 podmetača, nogometni dresovi i kopačke, nogometna lopta, gol (improvizirani ili mini gol u slučaju da se radilište seli u zatvoreni prostor), lutka (torzo) za oživljavanje odrasle osobe, gaze i alkohol za dezinfekciju, zaštitne folije za davanje umjetnog disanja.**

**Šator, oznaka radilišta, stol, 2 klupe, boce s vodom, rezervni sanitetski materijal, paravan za RPO, RPO oprema, papirnati ručnici i vlažne maramice, koš za smeće, vreće za smeće.**

**1. OZLIJEĐENI: IŠČAŠENJE DESNOG RAMENA**

Dvadesetogodišnji vezni igrač Joško krenuo je prema golu tijekom pucanja slobodnog udarca kako bi dodao loptu jednom od suigrača te pritom ugleda suigrača Luku kao se srušio nasred terena. Zatečen prizorom slučajno se udari desnom stranom tijela o vratnicu.

Ekipa prve pomoći nalazi prvog ozlijeđenog kako kleči pored gola i pridržava desnu ruku koja stoji u neprirodnom položaju. U području desnog ramena vidljiv je deformitet s prednje strane ramenog zgloba. Ozlijeđeni navodi kako ne može pomicati desnu ruku i žali se na strašnu bol. Surađuje s članovima ekipe prve pomoći. Kada vidi kako oživljavaju suigrača, uznemiri se i postavlja upite o njegovom stanju. Ne boluje od kroničnih bolesti, ne pije lijekove, alergije negira. Ozlijeđeni je zadnji puta jeo i pio prije 2 sata.

**2. OZLIJEĐENI: BESVJESNO STANJE, KRVARENJE IZ LIJEVOG UHA, MODRICA NA LIJEVOJ STRANI ČELA**

Vratar Domagoj (25) prilikom branjenja gola udari glavom u vratnicu i izgubi svijest.

Ekipa prve pomoći nalazi drugog unesrećenog kako leži na leđima bez svijesti i diše normalno. Na lijevoj strani glave, iznad lijeve obrve vidljiva je modrica, a iz lijevog uha vidi se krvarenje. Unesrećeni je bez svijesti tijekom cijelog trajanja radilišta.

Informacije o unesrećenom nije moguće doznati od drugih sudionika (kronične bolesti, uzimanje lijekova, alergije, podaci o zadnjem obroku).

**3. OZLIJEĐENIZASTOJ RADA SRCA**

Kapetanu ekipe Luki (32) tijekom nogometnog meča iznenada pozli i izgubi svijest.

Ekipa prve pomoći nalazi trećeg ozlijeđenog kako leži na leđima bez svijesti i ne diše normalno. Nakon 4 ciklusa oživljavanja pokaže znakove života (povratak spontane cirkulacije i disanja), ali je do kraja trajanja radilišta bez svijesti.

Informacije o unesrećenom nije moguće doznati od drugih sudionika (kronične bolesti, uzimanje lijekova, alergije, podaci o zadnjem obroku).